कंपनी का दावा-2 घंटे का वीडियो अपलोड कर सकते हैं ब्लू वेरिफाइड सब्सक्राइबर्स
सोशल मीडिया प्लेटफार्म ट्विटर जल्द स्मार्ट टीवी के लिए वीडियो ऐप लॉन्च करेगा। इसकी जानकारी खुद ट्वीटर के मालिक एलन मस्क ने दी। Twitter video app for smart TVs is 'coming', announces Elon Musk
सोशल मीडिया प्लेटफार्म ट्विटर जल्द स्मार्ट टीवी के लिए वीडियो ऐप लॉन्च करेगा। इसकी जानकारी खुद ट्विटर के मालिक एलन मस्क ने दी। दरअसल, एस-एम रॉबिन्सन नाम के यूजर ने ट्विटर के एक ट्वीट पर रिप्लाई करते हुए लिखा,'स्मार्ट टीवी के लिए हमें वास्तव में एक ट्विटर वीडियो ऐप की जरूरत है। मैं ट्विटर पर एक घंटे का वीडियो नहीं देख रहा हूं।'
इसी ट्वीट पर रिप्लाई करते हुए मस्क ने लिखा,'इट्स कमिंग'। हालांकि, उन्होंने कंफर्म डेट नहीं बताई को ऐप कब तक लॉन्च होगा। इसके साथ ही ऐप कैसे काम करेगा? क्या उसमें सिर्फ ट्वीटर के वीडियो देखने को मिलेंगे? या फिर ट्वीट भी दिखाई देंगे।
2 घंटे का वीडियो अपलोड कर सकते हैं ब्लू वेरिफाइड सब्सक्राइबर्स
ट्विटर पर ब्लू वेरिफाइड सब्सक्राइबर्स 2 घंटे तक का वीडियो अपलोड कर सकते हैं। इस फीचर को पिछले महीने ही रोल आउट किया गया है। हालांकि, यूजर्स मैक्सिमम 8GB तक का ही वीडियो अपलोड कर सकते हैं।
इससे पहले ये यूजर्स प्लेटफॉर्म पर 1 घंटे (मैक्सिमम 2 GB) तक का वीडियो अपलोड कर सकते थे। वहीं, नॉन-ब्लू टिक सब्सक्राइबर अभी ट्विटर पर केवल 140 सेकंड (2 मिनट, 20 सेकंड) तक का वीडियो अपलोड कर सकते हैं।
कॉन्टेंट क्रिएटर्स को ऐड के लिए पैसा देगा ट्विटर
ट्विटर जल्द ही अपने प्लेटफॉर्म पर वेरिफाइड कॉन्टेंट क्रिएटर्स को पेमेंट करना शुरू करेगी। हाल ही में एलन मस्क ने ट्वीट कर कहा था, 'X/Twitter कुछ हफ्तों में क्रिएटर्स के रिप्लाई में दिखाए जाने वाले ऐड्स के लिए उन्हें पेमेंट करना शुरू करेगा। क्रिएटर्स को फर्स्ट ब्लॉक में टोटल 5 मिलियन डॉलर (41 करोड़ रुपए) का पेमेंट किया जाएगा।'
मस्क ने आगे कहा, 'ध्यान दें, पेमेंट वेरिफाइड क्रिएटर्स को किया जाएगा और वो भी वेरिफाइड यूजर्स द्वारा ऐड देखे जाने पर ही यह मान्य होगा।'
वेब यूजर्स के लिए ब्लू सब्सक्रिप्शन की कीमत 650 रुपए
भारत में एंड्रॉयड और IOS वाले मोबाइल यूजर्स के लिए ब्लू सब्सक्रिप्शन सर्विस की कीमत 900 रुपए प्रति महीना है। वेब यूजर्स ब्लू सब्सक्रिप्शन सर्विस 650 रुपए महीने में ले सकते हैं। मस्क 2023 के अंत तक ट्विटर को फाइनेंशियली मजबूत करना चाहते हैं। उन्होंने रेवेन्यू बढ़ाने के लिए ब्लू सब्सक्रिप्शन सर्विस को मॉडिफाई किया है।
